
1. Kérjük, ellenőrizze, hogy mindent kitöltött-e a pályázati űrlapban.
2. Kérjük, ellenőrizze, hogy a kitöltött adatok a valóságnak megfelelnek-e.
3. Kérjük, ellenőrizze, hogy minden dokumentumot csatolt-e (nem csak a dokumentumok között szerepeltetett formanyomtatványokat, hanem a pályázó egyéb nyilatkozatait, igazolásait stb. is).
4. Kérjük, ellenőrizze, hogy nem hiányoznak-e aláhúzások, jelölések.
5. Kérjük, ellenőrizze, hogy az összeférhetetlenségi nyilatkozatban számot írt-e a rubrikába (x nem elfogadható).
6. Kérjük, ellenőrizze, hogy a pénzügyi-gazdálkodási tervben és a részletes költségvetési tervben az összegek / számok helyesen szerepelnek-e. A szöveges indoklások nyomtatott változatának ellenőrzésénél ügyeljenek arra, hogy a teljes szöveg olvasható legyen.
7. Kérjük, ellenőrizze, hogy a költségvetés belső arányai megfelelő mértékűek-e.
8. Kérjük, ellenőrizze, hogy nem hiányoznak-e aláírások.
9. Kérjük, ellenőrizze, hogy nem hiányoznak-e pecsétek.
10. Kérjük, ellenőrizze, hogy nem hiányoznak-e dátumok. 
11. Kérjük, ellenőrizze, hogy amennyiben a pályázathoz meghatalmazást is csatolnak, az formailag, tartalmilag és időtartamilag megfelelő-e.
12. Kérjük, ellenőrizze, hogy a pályázatot megfelelő módon nyújtja-e be 
a. egy dokumentumba spirálozva, 
b. folyamatos oldalszámozással, 
c. a dokumentum elején részletes tartalomjegyzékkel ellátva,  
d. egy eredeti és három másolati példányban (kivéve a szolgáltatási rend Braille-írásos, illetve magyar jelnyelven készült, mozgóképpel rögzített változatát, melyekből elegendő 1 példány);
e. az eredeti, teljes aláírt pályázati dokumentációt (pályázati űrlap és annak mellékleteit) spirálozás előtt beszkennelve elektronikus formában, azaz CD/DVD-n is, 
f. továbbá a „Tolmácsszolgálat finanszírozási időszakra készített szöveges indoklással ellátott pénzügyi-gazdálkodási terv” és a „Részletes költségvetési terv a finanszírozási időszak első megvalósítási szakaszáról” című dokumentumokat excel formátumban is CD/DVD-n;
g. zárt csomagolásban személyesen, vagy tértivevényes küldeményben,
h. a pályázati dokumentáció csomagolásán a pályázati kódszám fel van-e tüntetve.

